Evemono

Evemono (el la greka Εὐαίμων) estas la nomo de diversaj personoj de la helena mitologio. La troja asteroido 34993 Euaimon portas nomon de iu el ili.

 Evemono, reĝo de Atlantido 
Laŭ la mito pri Atlantido priskribita de Platono, Evemono estis unu el la dek filoj de Posejdono kaj Klejto. Tiu ĉi atlantida princino estis filino de la aŭtoĥtonoj Evenoro kaj Leŭkipo, kaj loĝis kun ili ene de monto en la centro de la insulo. Kiam la gepatroj de Klejto forpasis, Posejdono edziĝis al ŝi, post disrompi la monton kaj fosi cirklajn kanalojn ĉirkaŭ ĝi.

Posejdono kaj Klejto havis kvin parojn da ĝemeloj (la ĝemelo de Evemono nomiĝis Amfero), kiuj regis la dek provincojn je kiuj la mara dio dividis Atlantidon. Tiu regno ricevis sian nomon el Atlaso, la unue naskiĝinta inter ili, kiu regis ankaŭ sur siaj fratoj. Krom de Atlantido, la dek filoj de Posejdono iĝis reĝoj ankaŭ de pliaj insuloj kaj de la mediteraneaj civilizoj troviĝantaj okcidente de Egiptio kaj Toskanio, kaj ilia idaro heredis tiujn regnojn. Tamen, ili ne plu aperas en la greka mita rakontaro, kaj la nomoj de siaj heredintoj restas nekonataj. Fakte, laŭ onidiro la atlantida tradicio estis origine egipta, sed Solono ricevis la informon pere de sacerdoto en tiu lando kaj tradukis la nomojn de la reĝoj, kiuj pro tio estas grekdevenaj.

Kvankam ĉiu paro regis sur sia propra teritorio, laŭ onidiro ili kunvenis ĉiujn kvin aŭ ses jarojn por interkonsento pri la komunaj aferoj kaj administrado de justicon, laŭ la leĝoj establitaj de Posejdono kaj gravuritaj sur oriĥalka kolono.

Genealogia arbo de la Mitaj reĝoj de Atlantido

 Evemono, reĝo de Ormenio 
Evemono estis reĝo de la urbo Ormenio, en Tesalio, kaj filo de Ormeno, la eponima fondinto de la urboŝtatoPseŭdo-Apolodoro. Mitologia biblioteko, 3.10.8.. Li heredis la regnon de sia patro post la mortigo, fare de Heraklo, de sia frato Amintoro, kiu sensukcese malpermesis la eniron de la heroo en la urbon.

Evemono edziĝis al Opiso, kaj estis la patro, kun ŝi, de EŭripiloHigeno. Fabulae, 97.. Tiu ĉi lasta elstaris pro sia partopreno en la Troja militoHomero. Iliado, 2.736., kie lin trafis morto fare de NeoptolemoStrabono. Geographica, 9.5.18..

Genealogia arbo de la Mitaj reĝoj de Ormenio

 Evemono Likaonida 
Evemono estis ankaŭ unu el la likaonidoj, la multnombraj filoj de Reĝo Likaono de Arkadio. Pro sia troa religiemo, kiu iĝis lin eĉ plenumi homan oferon kaj kanibalismo, Likaono estis metamorfoziita en lupo fare de Zeŭso, dum lia idaro, same malvirta, ekskapis al la venĝemo de la dio kaj fondadis novajn urbojn en ArkadioPseŭdo-Apolodoro. Mitologia biblioteko, 3.8.1..

 Notoj kaj referencoj 

Kategorio:Eolidoj
Kategorio:Mitaj reĝoj de Tesalio
Kategorio:Idaro de Posejdono
Kategorio:Mitaj reĝoj de Atlantido
Kategorio:Likaonidoj
Kategorio:Fikciaj ĝemeloj